
37. §
Informatīvais ziņojums "Par Ministru kabineta un Latvijas Ģimenes ārstu asociācijas kolektīvajām sarunām par koplīguma slēgšanu"
26-TA-308 (IP)
(E. Siliņa)
· 1. Pieņemt zināšanai iesniegto informatīvo ziņojumu (ierobežotas pieejamības informācija).
· 2. Atbalstīt kolektīvo sarunu turpināšanu ar Latvijas Ģimenes ārstu asociāciju (turpmāk - Asociācija) un noteikt, ka koplīguma ietvaros tiek apspriesti un vienošanās ceļā risināti tikai tie jautājumi, kas atbilst šādam koplīguma tiesiskajam tvērumam:
· 2.1. jautājumi, kas neietilpst likumdošanas procesa tvērumā un kuru risināšanai nav nepieciešami normatīvo aktu grozījumi, kā arī jautājumi, kuru risināšanas kārtība nav noteikta normatīvajos aktos;
· 2.2. kārtība, kādā Asociācija tiek iesaistīta normatīvo aktu izstrādes procesā par jautājumiem, kas skar ģimenes ārstu tiesības un pienākumus;
· 2.3. jautājumi, kas neskar valsts budžetu vai budžeta līdzekļu sadalījuma noteikšanu;
· 2.4. jautājumi, kas skar atsevišķus ģimenes ārstu pienākumus veselības aprūpes pakalpojumu sniegšanā, kas noteikti līgumā ar Nacionālo veselības dienestu.

